อิ่มบุญ
โดย...ทีมข่าวการเงินโพสต์ทูเดย์
24 พ.ย. 2558

โดย...ทีมข่าวการเงินโพสต์ทูเดย์
งานทอดกฐินพระราชทานของธนาคารธนชาต ที่วัดมัชฌิมาวาสวรวิหาร พระอารามหลวง (วัดกลาง) จ.สงขลา เมื่อสุดสัปดาห์ที่ผ่านมา แบงก์จัดงานอย่างเรียบง่าย และเรียบร้อย สมเป็นกฐินหลวง
งานนี้มีแต่คนตำแหน่งย้าวยาว ไปเป็นประธานในพิธี ไล่เรียงมาตั้งแต่ ศุภเดช พูนพิพัฒน์ รองประธานกรรมการ ประธานกรรมการบริหาร และกรรมการผู้จัดการใหญ่ บริษัท ทุนธนชาต ซึ่งเป็นบริษัทแม่ของธนาคารธนชาตมาเป็นประธานในพิธี 
ส่วนคุณพี่สมเจตน์ หมู่ศิริเลิศ รองกรรมการผู้จัดการใหญ่ บริษัท ทุนธนชาต ประธานเจ้าหน้าที่บริหาร เเละกรรมการผู้จัดการใหญ่ ธนาคารธนชาต เดินทางไปแห่กฐินพร้อมกับทีมผู้บริหารธนาคารทุกระดับชั้น
งานบุญใหญ่ต้องไม่ธรรมดา แบงก์ตั้งขบวนแห่กฐินเป็นระยะทางร่วม 2 กิโลเมตรกว่าๆ ป๋าสมเจตน์เดินถือร่มท่ามกลางแสงแดดเปรี้ยงๆ พอขบวนกฐินถึงวัด และทำพิธีถวายกฐิน ฝนก็เทลงมาอย่างไม่มีเค้าลางมาก่อน เสร็จสิ้นพิธี ฝนหายฟ้าใส เบ็ดเสร็จได้เงินกฐินทั้งสิ้น 9.34 ล้านบาท